Koma tímar koma ráð : hugmyndir um framtíðarhlutverk félagsheimilanna í Húnaþingi vestra
„Koma tímar koma ráð: Hugmyndir um framtíðarhlutverk félagsheimilanna í Húnaþingi vestra“ er rannsóknarverkefni sem snýst um að safna hugmyndum og skoða möguleika varðandi notkun á félagsheimilunum í Húnaþingi vestra. Tilgangur rannsóknarinnar er að draga fram hugmyndir sem stuðla að betri nýtingu og/eða breyttu hlutverki félagsheimilanna. Rannsóknarspurningarnar eru tvær. Í fyrsta lagi: hvernig er hægt að nýta félagsheimilin í Húnaþingi vestra betur og hvert er mögulegt framtíðarhlutverk þeirra? Í öðru lagi: er nauðsynlegt að endurhanna tilgang félagsheimilanna í Húnaþingi vestra í ljósi breyttra tíma? Rannsóknaraðferðin sem var höfð að leiðarljósi við gerð þessa verkefnis er afsprengi eigindlegra rannsóknaraðferða félagsvísinda og ákveðinna eiginleika listrænna starfshátta (e. artistic practice), í rannsóknarferlinu er fléttað saman ritgerð og aðferðum lista í hugmyndavinnu. Helstu niðurstöður eru að í ljósi breyttra tíma þurfi að endurskilgreina hlutverk og móta sameiginlega stefnu fyrir félagsheimilin í Húnaþingi vestra og að það þurfi einhvern drífandi og sterkan aðila til að stýra húsunum og að það hafist tæplega í sjálfboðastarfi. Í niðurstöðum eru svo einnig dregnar upp myndir af mögulegu framtíðarhlutverki félagsheimilanna. Lykilorð: Listrannsóknir, hugmyndavinna, félagsheimili, Húnaþing vestra.
Félagsheimili, Húnaþing vestra, Meistaraprófsritgerðir
Networked Digital Library of Theses and Dissertations